Nov 21,2017
స్వల్ప లాభాల్లోనే స్టాక్‌ మార్కెట్లు
ముంబయి: అంతర్జాతీయ, జాతీయంగా చోటు చేసుకుంటున్న పరిణామాల నేపథ్యంలో మధ్య దేశీయ స్టాక్‌ మార్కెట్లు సోమవారం స్వల్ప లాభాలతో సరిపెట్టుకున్నాయి. అంతర్జాతీయంగా వాల్‌స్ట్రీట్‌, చైనా సూచీలు ఒత్తిడికి గురి కావడం భారత మార్కెట్లపై ప్రభావం పడింది. కాగా రిలయన్స్‌ ఇండిస్టీస్‌ లిమిటెడ్‌, ఓఎన్‌జీసీ లాంటి చమురు సూచీల మద్దతుతో సోమవారం బీఎస్‌ఈ సెన్సెక్స్‌ 17.1 పాయింట్లు పెరిగి 33,359.90 వద్ద ముగిసింది. ఎన్‌ఎస్‌ఈ నిఫ్టీ 15.15 పాయింట్లు లాభపడి 10,298.75 వద్ద ముగిసింది. ఇంతక్రితం రెండు సెషన్లలో బీఎస్‌ఈ 582 పాయింట్లు మేర రాణించింది. రంగాల వారిగా బీఎస్‌ఈలో రియాల్టీ సూచీ అత్యధికంగా 2.22 శాతం పెరిగింది. ఇదే క్రమంలో లోహ సూచీ 1.33 శాతం, మౌలిక వసతులు 1.07 శాతం, విద్యుత్‌ 0.06 శాతం చొప్పున రాణించాయి. మరోవైపు ఐటీ సూచీ 0.41 శాతం, టెక్‌ 0.23 శాతం, బ్యాంకింగ్‌ 0.07 శాతం చొప్పున నష్టపోయి మార్కెట్లను ఒత్తిడికి గురి చేశాయి.
మీ స్నేహితులకు రికమెండ్ చెయ్యండి